O‘zbekiston Respublikasi Hukumatining ayrim qarorlariga qishloq joylarda yangilangan namunaviy loyihalar bo‘yicha arzon uy-joylar qurish uchun beriladigan ipoteka kreditlari bo‘yicha garov ta’minotini rasmiylashtirish tartibini soddalashtirishga qara

O‘zbekiston Respublikasi Prezidentining 2016-yil 21-oktabrdagi PQ-2639-son qarori bilan tasdiqlangan 2017 — 2021-yillarda qishloq joylarda yangilangan namunaviy loyihalar bo‘yicha arzon uy-joylar qurish dasturini samarali amalga oshirish maqsadida Vazirlar Mahkamasi qaror qiladi: 
 1. O‘zbekiston Respublikasi Hukumatining ilovaga muvofiq ayrim qarorlariga o‘zgartirish va qo‘shimchalar kiritilsin. 
 2. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari — “O‘zbekiston temir yo‘llari” AJ boshqaruvi raisi A.J. Ramatov hamda O‘zbekiston Respublikasi Bosh vazirining o‘rinbosari — Moliya vaziri J.A. Qo‘chqorov zimmasiga yuklansin. 
 1. Vazirlar Mahkamasining 2009-yil 25-maydagi 148-son qarori (O‘zbekiston Respublikasi QT, 2009-y., 5-son, 40-modda) bilan tasdiqlangan Yakka tartibda hamda qishloq joylarda namunaviy loyihalar bo‘yicha yangi tiplardagi arzon uy-joylar qurilishida qatnashuvchi tijorat banklari — “Qishloq qurilish bank” ATB, O‘zbekiston Respublikasi Tashqi iqtisodiy faoliyat milliy banki, “Ipoteka bank” ATIB, AT “Xalq banki”, “Asaka bank” ATB va “O‘zsanoatqurilishbank” ATB tomonidan imtiyozli ipoteka krediti berish tartibi to‘g‘risidagi nizomda:
 a) 2-bandda:
 quyidagi mazmundagi o‘n ikkinchi xatboshi qo‘shilsin:
 “qonun asosidagi ipoteka — kredit shartnomasi bo‘yicha qarz oluvchining majburiyatlarini ta’minlash uchun qo‘llaniladigan ipoteka turi bo‘lib, bunda qonun asosidagi ipotekaning vujudga kelishiga olib keluvchi kredit shartnomasi qonun asosidagi ipotekaning davlat ro‘yxatidan o‘tkazilishi uchun asos bo‘ladi”;
 o‘n ikkinchi — o‘n sakkizinchi xatboshilari, tegishli ravishda o‘n uchinchi — o‘n to‘qqizinchi xatboshilar deb hisoblansin;
 b) 13-band quyidagi tahrirda bayon qilinsin:
 “13. Yer uchastkasi bilan birga barpo etilayotgan uy-joy yoki arzon uy-joy ipotekasi qarz oluvchining ipoteka kreditini to‘lash bo‘yicha majburiyatlarining ta’minlanishi hisoblanadi.
 Agar bank bilan qarz oluvchining kelishuvida boshqacha qoida nazarda tutilmagan bo‘lsa, yer uchastkasi bilan birga barpo etilayotgan uy-joy yoki arzon uy-joyga ipoteka qonun asosida vujudga keladi”;
 v) 17-bandning to‘rtinchi va yettinchi xatboshilariga “qonun asosidagi ipoteka vujudga kelgan holatlar bundan mustasno” so‘zlari qo‘shilsin;
 g) 28-bandning “g” kichik bandi quyidagi tahrirda bayon qilinsin:
 “g) qarz oluvchi O‘zbekiston Respublikasi “Yergeodezkadastr” davlat qo‘mitasi organlarida qonun asosidagi ipotekani belgilangan tartibda davlat ro‘yxatidan o‘tkazishi shart. Bank bilan qarz oluvchi o‘rtasidagi kelishuvga ko‘ra, O‘zbekiston Respublikasining “Ipoteka to‘g‘risida”gi Qonuniga muvofiq notarial guvohlantiriladigan va davlat ro‘yxatidan o‘tkaziladigan ipoteka shartnomasi tuzilishi mumkin (namunaviy shakli 3-ilovaga muvofiq)”;
 d) 29-bandning “ipoteka to‘g‘risidagi shartnomani” so‘zlaridan keyin “qonun asosidagi ipoteka vujudga kelgan holatlar bundan mustasno” so‘zlari qo‘shilsin;
 j) 31-band quyidagi tahrirda bayon qilinsin:
 “31. Uy-joy yoki arzon uy-joy qurilishi tugallangandan keyin qarz oluvchi bir hafta muddatda, tuman hokimi tomonidan tuzilgan qabul qilib olish komissiyasiga uy-joyni yoki arzon uy-joyni foydalanishga qabul qilib olish to‘g‘risidagi ariza bilan murojaat qiladi. Qabul qilib olish komissiyasi tomonidan uy-joyni yoki arzon uy-joyni foydalanishga qabul qilib olish dalolatnomasi tuzilgandan va u tuman hokimi qarori bilan tasdiqlangandan keyin qarz oluvchi bir oy muddatda:
 a) bankka tuman hokimining uy-joyni yoki arzon uy-joyni foydalanishga qabul qilib olish dalolatnomasini tasdiqlash to‘g‘risidagi qarori nusxasini taqdim etishi; 
 b) qurilgan uy-joyga yoki arzon uy-joyga mulk huquqini hamda qonun asosidagi ipotekani O‘zbekiston Respublikasi “Yergeodezkadastr” davlat qo‘mitasi organlarida davlat ro‘yxatidan o‘tkazilishini ta’minlashi, shundan so‘ng bankka uy-joyga yoki arzon uy-joyga ro‘yxatdan o‘tkazilgan mulk huquqi to‘g‘risidagi hujjat nusxasini va qonun asosidagi ipoteka davlat ro‘yxatidan o‘tkazilgani to‘g‘risidagi shtamp qo‘yilgan kredit shartnomasini taqdim etishi;
 v) uy-joyni yoki arzon uy-joyni kredit shartnomasi amal qiladigan muddatda yo‘qolish va shikastlanish tavakkalchiliklaridan sug‘urta qilishi, shundan so‘ng bankka sug‘urta shartnomasini va sug‘urta polisini taqdim etishi shart. Bunda sug‘urta shartnomasida har yili to‘lanadigan sug‘urta mukofotini to‘lash nazarda tutilishi mumkin; 
 g) agar bank bilan qarz oluvchi ipoteka krediti tuzish to‘g‘risida o‘zaro kelishuvga erishgan bo‘lsa — bank bilan uy-joy yoki arzon uy-joy ipotekasi to‘g‘risida shartnoma tuzishi, uni notarial tasdiqlashi va ro‘yxatdan o‘tkazishi, so‘ngra bankka taqdim etishi shart”;
 i) 2-ilovada:
 2.1-bandda:
 quyidagi mazmundagi o‘n ikkinchi xatboshi qo‘shilsin:
 “qonun asosidagi ipoteka — kredit shartnomasi bo‘yicha qarz oluvchining majburiyatlarini ta’minlash uchun qo‘llaniladigan ipoteka turi bo‘lib, bunda qonun asosidagi ipotekaning vujudga kelishiga olib keluvchi kredit shartnomasi qonun asosidagi ipotekaning davlat ro‘yxatidan o‘tkazilishi uchun asos bo‘ladi”; 
 o‘n ikkinchi — o‘n to‘qqizinchi xatboshilari tegishli ravishda o‘n uchinchi — yigirmanchi xatboshilar deb hisoblansin;
 o‘n sakkizinchi xatboshidagi “ipotekani rasmiylashtirish uchun xarajatlar” so‘zlaridan keyin “qonun asosidagi ipoteka vujudga kelishi holatlari bundan mustasno” so‘zlari qo‘shilsin”;
 5.7-band quyidagi tahrirda bayon qilinsin:
 “5.7. Uy-joy yoki arzon uy-joy qurilishi tugallangandan keyin qarz oluvchi bir hafta muddatda, tuman hokimi tomonidan tuziladigan qabul qilib olish komissiyasiga uy-joyni foydalanishga qabul qilib olish to‘g‘risidagi ariza bilan murojaat qiladi. Qabul qilib olish komissiyasi tomonidan uy-joyni yoki arzon uy-joyni foydalanishga qabul qilib olish dalolatnomasi tuzilgandan va u tuman hokimining qarori bilan tasdiqlangandan keyin qarz oluvchi bir oy muddatda: 
 a) bankka tuman hokimining uy-joyni yoki arzon uy-joyni foydalanishga qabul qilib olish dalolatnomasini tasdiqlash to‘g‘risidagi qarori nusxasini taqdim etishi; 
 b) qurilgan uy-joyga yoki arzon uy-joyga mulk huquqini hamda qonun asosidagi ipotekani O‘zbekiston Respublikasi “Yergeodezkadastr” davlat qo‘mitasi organlarida davlat ro‘yxatidan o‘tkazilishini ta’minlashi, shundan so‘ng bankka uy-joyga yoki arzon uy-joyga ro‘yxatdan o‘tkazilgan mulk huquqi to‘g‘risidagi hujjat nusxasini va qonun asosidagi ipoteka davlat ro‘yxatidan o‘tkazilgani to‘g‘risidagi shtamp qo‘yilgan kredit shartnomasini taqdim etishi;
 v) uy-joyni yoki arzon uy-joyni kredit shartnomasi amal qiladigan muddatda yo‘qolish va shikastlanish tavakkalchiliklaridan sug‘urta qilishi, shundan so‘ng bankka sug‘urta shartnomasini va sug‘urta polisini taqdim etishi shart. Bunda sug‘urta shartnomasida har yili to‘lanadigan sug‘urta mukofotini to‘lash nazarda tutilishi mumkin; 
 g) agar bank bilan qarz oluvchi ipoteka krediti tuzish to‘g‘risida o‘zaro kelishuvga erishgan bo‘lsa — bank bilan uy-joyni yoki arzon uy-joyni ipoteka shartnomasini tuzishi, uni notarial guvohlantirishi va ro‘yxatdan o‘tkazishi, shundan keyin bankka taqdim etishi shart”;
 6.3-bandning uchinchi xatboshiga “qonun asosidagi ipoteka vujudga kelish holatlari bundan mustasno” so‘zlari qo‘shilsin;
 9.2.1-bandning “b” kichik bandiga “qonun asosidagi ipoteka vujudga kelish holatlari bundan mustasno” so‘zlari qo‘shilsin;
 9.2.9-band chiqarib tashlansin.
 2. Vazirlar Mahkamasining 2009-yil 26-oktabrdagi 280-son qarori (O‘zbekiston Respublikasi QT, 2009-y., 9-10-son, 68-modda) bilan tasdiqlangan “Qishloq qurilish invest” injiniring kompaniyasi ishtirokida yakka tartibda uy-joy qurilishini amalga oshirish tartibi to‘g‘risidagi nizomda: 
 a) 2-bandda:
 quyidagi mazmundagi to‘qqizinchi xatboshi qo‘shilsin:
 “qonun asosidagi ipoteka — kredit shartnomasi bo‘yicha qarz oluvchining majburiyatlarini ta’minlash uchun qo‘llaniladigan ipoteka turi bo‘lib, bunda qonun asosidagi ipotekaning vujudga kelishiga olib keluvchi kredit shartnomasi qonun asosidagi ipotekaning davlat ro‘yxatidan o‘tkazilishi uchun asos bo‘ladi”;
 b) 17 va 18-bandlar quyidagi tahrirda bayon qilinsin:
 “17. Kredit komissiyasi (kredit qo‘mitasi) tomonidan ipoteka krediti ajratish to‘g‘risida ijobiy qaror qabul qilinganidan keyin kredit shartnomasi (namunaviy shakli ushbu Nizomga 3 va 3a-ilovalarga muvofiq) rasmiylashtiriladi. 
 18. Yer uchastkasi bilan birgalikda qurilayotgan uy-joyning yoki arzon uy-joyning ipotekasi ipoteka kreditini qaytarish bo‘yicha qarz oluvchining majburiyatlari ta’minlanishi hisoblanadi.
 Bankning kredit komissiyasi (qo‘mitasi) qarori asosida qarz oluvchining mulkida va/yoki yuridik va jismoniy shaxslarning kafilligida bo‘lgan boshqa ko‘chmas mulk ham ipoteka kreditini qo‘shimcha ta’minlash sifatida qabul qilinishi mumkin.
 Agar bank bilan qarz oluvchi o‘rtasida boshqa kelishuv bo‘lmasa, yer uchastkasi bilan birga barpo etilayotgan uy-joy yoki arzon uy-joyga ipoteka qonun asosida vujudga keladi”;
 v) 181-banddagi “Bunda qurilayotgan uy-joyni yoki arzon uy-joyni baholash o‘tkazilgan tanlov savdolari natijalariga muvofiq amalga oshiriladi” so‘zlari chiqarib tashlansin.
 g) 183-bandning ikkinchi xatboshi quyidagi tahrirda bayon qilinsin:
 “Kredit shartnomasi kredit shartnomasida nazarda tutilgan holatlarda muddatidan oldin bekor qilinganda qurilayotgan (qurilgan) uy-joy yoki arzon uy-joy boshqa yakka tartibdagi quruvchiga qonunchilikda belgilangan tartibda sotiladi”;
 d) 36-band quyidagi tahrirda bayon qilinsin:
 “36. Uy-joy yoki arzon uy-joy qabul qilish-topshirish dalolatnomasi bo‘yicha injiniring kompaniyasi tomonidan yakka tartibda imorat quruvchiga berilgandan keyin yakka tartibda imorat quruvchi qurilgan uy-joyga yoki arzon uy-joyga mulk huquqini O‘zbekiston Respublikasi Yer resurslari, geodeziya, kartografiya va davlat kadastri davlat qo‘mitasi organlarida davlat ro‘yxatidan o‘tkazilishini bir oy muddatda ta’minlashi, shundan keyin bankka uy-joyga yoki arzon uy-joyga mulk huquqi ro‘yxatdan o‘tkazilganligi to‘g‘risidagi hujjatning nusxasini va qonun asosidagi ipoteka davlat ro‘yxatidan o‘tkazilganligi to‘g‘risidagi shtamp qo‘yilgan kredit shartnomasini taqdim etishi shart.
 Ipoteka qonun asosida elektron shaklda ro‘yxatga olinishi mumkin.
 Ipoteka qonun asosida elektron shaklda davlat ro‘yxatidan o‘tkazilib, uy-joy yoki arzon uy-joy qabul qilish-topshirish dalolatnomasi bo‘yicha injiniring kompaniyasi tomonidan yakka tartibda imorat quruvchiga berilgandan keyin, mulk huquqini O‘zbekiston Respublikasi Yer resurslari, geodeziya, kartografiya va davlat kadastri davlat qo‘mitasi organlarida davlat ro‘yxatidan o‘tkazilishini ta’minlash uchun bank filiali imzolangan kredit shartnomasi va topshirish-qabul qilish dalolatnomasining elektron nusxasini axborot tizimi orqali bir oy muddatda yuborishi shart. 
 O‘zbekiston Respublikasi “Yergeodezkadastr” davlat qo‘mitasi organi qurilgan uy-joy yoki arzon uy-joy va qonun asosidagi ipotekaning qonunchilikda belgilangan muddatlarda davlat ro‘yxatidan o‘tkazilishini ta’minlashi, keyin esa qonun asosidagi ipoteka davlat ro‘yxatidan o‘tkazilganligi to‘g‘risidagi belgi qo‘yilgan kredit shartnomasining elektron nusxasini bankka yuborishi kerak.
 Qurilgan uy-joy yoki arzon uy-joy hamda qonun asosidagi ipoteka davlat ro‘yxatiga olingandan keyin bir hafta muddat ichida O‘zbekiston Respublikasi “Yergeodezkadastr” davlat qo‘mitasi organi yakka tartibda imorat quruvchiga tegishli xabarnoma yuborishi shart”;
 j) quyidagi mazmundagi 361-band qo‘shilsin:
 “361. Tomonlar o‘rtasida uy-joy yoki arzon uy-joy qurilishi to‘g‘risida shartnoma tuzilganda, uy-joy yoki arzon uy-joy injiniring kompaniyasi tomonidan yakka tartibda imorat quruvchiga topshirish-qabul qilish dalolatnomasi bilan topshirilganidan keyin yakka tartibda imorat quruvchi qurib topshirilgan uy-joy yoki arzon uy-joyning O‘zbekiston Respublikasi “Yergeodezkadastr” davlat qo‘mitasi organida davlat ro‘yxatidan o‘tkazilishini ta’minlab, uy-joy yoki arzon uy-joyga mulk huquqi ro‘yxatdan o‘tkazilganligi to‘g‘risidagi hujjatning nusxasini bir oy muddatda bankka taqdim etishi shart”;
 i) 3-ilovada:
 6.3-bandning to‘rtinchi xatboshi chiqarib tashlansin;
 9.2.1-band quyidagi tahrirda bayon qilinsin:
 “9.2.1. Mazkur shartnoma imzolangan kundan boshlab 30 (o‘ttiz) kungacha bo‘lgan muddatda Bank xodimi bilan ipoteka predmetini yo‘qolish va shikastlanish tavakkalchiliklaridan sug‘urta qilish shartnomasini tuzish”;
 9.2.6 va 9.2.7-bandlar chiqarib tashlansin;
 10.1-bandning sakkizinchi xatboshi quyidagi tahrirda bayon qilinsin:
 “ushbu shartnoma bilan bog‘liq bo‘lgan boshqa shartnomalar (sug‘urta va boshqalar) shartlarining buzilishi”;
 11.1-band quyidagi tahrirda bayon qilinsin:
 “11.1. Bank ushbu shartnoma shartlari bilan garov bilan ta’minlangan majburiyatning bajarilmaganligi yoki zarur darajada bajarilmaganligi tufayli kelib chiqqan talablarni ushbu mulk hisobiga qondirish uchun undirishni majburiyatlarni ta’minlash sifatida garovga qo‘yilgan mol-mulkka qaratishga haqlidir.”;
 k) quyidagi mazmundagi 3a-ilova qo‘shilsin: